wickkiey/tamil-wikipedia-chunked huggingface dataset:
# டாமன்சாரா பெர்டானா

## வணிக வளாகம்

### குடியிருப்புகள்

டாமன்சாரா பெர்டானாவில் உள்ள குடியிருப்பு பகுதிகள்:  
- பெர்டானா எமரால்டு காண்டோமினியம் - *Perdana Emerald Condo*
- பெர்டானா வியூ காண்டோமினியம் - *Perdana View Condo*
- புளோரா டாமன்சாரா - *Flora Damansara*
- பெர்டானா பிரத்தியேக காண்டோமினியம் - *Perdana Exclusive Condo*
- ரிட்சு பெர்டானா 1 - *Ritze Perdana 1*
- பெருநகர சதுக்கம் - *Metropolitan square*
- அர்மானி தெரெஸ் I- *Armanee Terrace I*
- PJ வர்த்தக மையம் - *PJ Trade Center*
- அர்மானி தெரெஸ் 2 - *Armanee Terrace 2*
- ரிட்சு பெர்டானா 2 - *Ritze Perdana 2*
- ரபலேசியா - *Rafflesia*
- எம்பயர் குடியிருப்பு - *Empire Residence*
- நியோ டமன்சாரா குடியிருப்பு - *Neo Damansara Residence*
- பாயிண்ட் 92 - *Point 92*
- எம்பயர் டாமன்சாரா - *Empire Damansara*
- எம்பயர் சிட்டி - *Empire City*
# மாஸ்கோ முற்றுகை (1238)

**மாஸ்கோ முற்றுகை** (*Siege of Moscow (1238)*) என்பது 1238ஆம் ஆண்டு நடந்த ஒரு முற்றுகைப் போராகும். இது மங்கோலியர்களின் கீவ ருஸ் மீதான படையெடுப்பின் ஒரு பகுதியாக நடைபெற்றது.
# மாஸ்கோ முற்றுகை (1238)

## பின்புலம்

திசம்பர் 21, 1237ஆம் ஆண்டு ரியாசானின் அழிவிற்குப்பிறகு மாட்சிமிக்க இளவரசரான இரண்டாம் ஊரி தனது மகன்கள் விசேவோலோடு மற்றும் விளாதிமிரைப் பெரும்பாலான விளாதிமிர்-சுஸ்டாலின் இராணுவத்துடன் சேர்த்து மங்கோலியப் படையெடுப்பாளர்களை கோலோம்னா என்ற இடத்தில் தடுத்து நிறுத்த அனுப்பினார். இங்கு, உருசிய இராணுவமானது தோற்கடிக்கப்பட்டது. தாக்குதலில் தப்பிப் பிழைத்தவர்கள் சிதறி வடக்கு நோக்கி ஓட ஆரம்பித்தனர். அவர்கள் விளாதிமிர் மற்றும் மாஸ்கோவை அடைந்தனர்.
# மாஸ்கோ முற்றுகை (1238)

## முற்றுகை

சனவரி 1238இல் கோலோம்னாவின் அழிவிற்குப் பிறகு விளாதிமிரின் இரண்டாம் ஊரியின் இளைய மகனான இளவரசர் விளாதிமிர் மாஸ்கோவுக்குத் தன்னுடைய எஞ்சிய சிறிய படையுடன் தப்பி ஓடினார். நோவ்கோரோடு வரலாற்று நூலில், "மாஸ்கோவின் வீரர்கள் எதையும் காணாமல் கண்ணை மூடிக்கொண்டு ஓடி தப்பினர்" என்று இதைப் பற்றிக் குறிப்பிடப்பட்டுள்ளது. அந்நேரத்தில் மாஸ்கோவானது அரண்களைக் கொண்ட ஒரு கிராமமாக இருந்தது. "நான்கு ஆறுகள் சந்தித்த இடத்தில்" ஒரு வணிக பணியிடமாகத் திகழ்ந்தது. ஐந்து நாட்கள் முற்றுகைக்குப் பிறகு மாஸ்கோவின் சிறிய மரக் கோட்டையானது கைப்பற்றப்பட்டது.
# மாஸ்கோ முற்றுகை (1238)

## பிறகு

இளவரசர் விளாதிமிர் பிடிக்கப்பட்டு, இரண்டு வாரங்களுக்குப் பிறகு விளாதிமிர் தற்காப்பாளர்களின் கண் முன்னால் மரண தண்டனைக்கு உட்படுத்தப்பட்டார்.
# லியூக்ட்ரா

**லியூக்ட்ரா** (*Leuctra* or *Leuktra,* , Attic Greek உச்சரிப்பு:[tà lêu̯k.tra] ) என்பது பண்டைய போயோட்டியாவின் ஒரு சிற்றூர் ஆகும். இது தெஸ்பியாவிலிருந்து பிளாட்டீயா செல்லும் சாலையில், அமைந்துள்ளது. கிமு 371 இல் எசுபார்த்தா மற்றும் தீப்சு இடையே இந்த ஊரின் சுற்றுப்புறத்தில் நடந்த புகழ்பெற்ற லியூக்ட்ரா சமரின் பதிவில் மட்டுமே இதன் பெயர் வரலாற்றில் உள்ளது. இந்த சமரின் முடிவில் எசுபார்த்தாவின் மேலாதிக்கம் தகர்க்கப்பட்டது. லியூக்ட்ராவின் சமவெளியில், லூக்ட்ரியன் இனத்தைச் சேர்ந்த ஸ்கெடாச்சின் இரண்டு மகள்களின் கல்லறைகள் இருந்தன. அந்த இருவரும் எசுபார்த்தன்களால் பலாத்காரம் செய்து, கொல்லப்பட்டனர்; இந்த இடத்தில் எசுபார்த்தன்கள் தோற்கடிக்கப்படுவார்கள் என்று ஒரு ஆரக்கிள் கணித்ததால், இந்த கல்லறையில் போருக்கு முன்பு தீப்சிள் தளபதி எபமினோண்டாசால் மலர் மரியாதை செய்யப்பட்டது.  
லுக்ட்ராவின் தளம் லெஃப்க்ட்ரா என்ற நவீன கிராமத்திற்கு அருகில் உள்ளது, இது பண்டைய இடத்துடனான தொடர்பை நினைவூட்டும் வகையில் பெயர் மாற்றப்பட்டது.
# அனைத்து மகளிர் காவல் நிலையம்

**அனைத்து மகளிர் காவல் நிலையம்** என்பது ஒரு காவல் நிலையத்தில் அனைத்து காவலர்களும் பெண்களே பணிபுரிந்துவருவதாக அமைக்கபட்ட காவல் நிலையத்தை குறிப்பதாகும். இவ்வாறான காவல் நிலையங்கள் இந்தியாவின், தமிழ்நாடு, கேரளம் போன்ற மாநிலங்களில் செயல்பட்டுவருகிறது.
# அனைத்து மகளிர் காவல் நிலையம்

## வரலாறு

இந்திய துணைக்கண்டத்தில் முதன் முதலில் திருவிதாங்கூர் சமஸ்தானத்தில் 1937 இல் பெண்கள் காவல் துறையில் சேர்க்கப்பட்டனர். அடுத்த சாதனையாக கேரளத்தின், கொல்லங்கோட்டில் முழுவதும் மகளிர் காவலர்களைக் கொண்ட காவல் நிலையம் 1973 இல் துவங்கப்பட்டது.  
தமிழ்நாடு காவல்துறையில் காவலர் பணிக்கு 1973 இல் இருந்து பெண்கள் சேர்க்கப்பட்டனர். அதற்கு அடுத்து வந்த ஆண்டுகளில் நிறைய பெண்கள் காவல் பணியில் சேர்க்கப்பட்டனர். பெண்களுக்கு எதிராக குற்றங்களில் சிறப்புக் கவனம் செலுத்த 1992 இல் தமிழ்நாட்டில் அனைத்து மகளிர் காவல் நிலையம் தமிழ்நாடு அரசால் துவக்கப்பட்டது. அவ்வாறு முதல் அனைத்து மகளிர் காவல் நிலையமானது சென்னை, ஆயிரம்விளக்கு பகுதியில் துவக்கப்பட்டது. அதில் ஒரு காவல் ஆய்வாளர், மூன்று உதவி ஆய்வாளர்ர்கள், ஆறு தலைமைக் காவலர்கள், 24 காவலர்கள் என அனைவரும் பெண்களாகவே நியமிக்கப்பட்டனர். இந்த மகளிர் காவல் நிலையம் வரவேற்பைப் பெற்றது. இதனால் படிப்படியாக தமிழ்நாடு முழுவதும் அனைத்து மகளிர் காவல் நிலையங்கள் துவக்கப்பட்டன. 2022 ஆண்டில் சென்னையில் 31 மகளிர் காவல் நிலையங்களும், சென்னை உள்ளிட்டு, தமிழ்நாடு முழுவதும் 222 அனைத்து மகளிர் காவல் நிலையங்கள் செயல்பட்டு வருகின்றன. 2023 ஆண்டைய நிலவரப்படி தமிழ்நாடு முழுவதும் இ.கா.ப முதல் காவலர் வரை என 23,542 பெண் காவல் துறையினர் பணியாற்றுகின்றனர்.
# சத்தீசுகர் அரசு

**சத்தீசுகர் அரசு**, சத்தீசுகர் மாநில அரசாகும். இது நீதித் துறை, செயலாக்கத் துறை, சட்டமியற்றும் அவை ஆகிய மூன்று பிரிவுகளைக் கொண்டது. இதன் தலைமையகம் இராய்ப்பூரில் உள்ளது.
# சத்தீசுகர் அரசு

## சட்டவாக்கம்

சத்தீசுகர் சட்டமன்றம் 91 (90+ஒருவர் நியமனம் செய்யப்பட்டவர்கள்) உறுப்பினர்களைக் கொண்டது. ஒவ்வொருவரும் ஒவ்வொரு தொகுதியில் இருந்து தேர்ந்தெடுக்கப்படுவர். இதன் ஆட்சிக் காலம் 5 வருடங்காளாகும். கூடுதலாக ஒருவரை ஆளுநர் நியமிப்பார். இந்திய அரசியலமைப்பின் மாநிலத் தலைவராக ஆளுநர், இம்மாநில முதலமைச்சர் மற்றும் அவர் அமைச்சரவை ஆலோசனைகளின் பேரில் ஆட்சி நடைபெறுகின்றது. முதலமைச்சரை ஆளுநரே 5 ஆண்டுக்கொருமுறை நியமனம் செய்கின்றார்.
# சத்தீசுகர் அரசு

## சட்டவாக்கம்

### ஆளுநர்

ஆளுநரே இந்திய அரசியலமைப்பின் மாநிலத் தலைவராக இருந்தாலும் முதலமைச்சரும் அவரது அமைச்சரவையும் ஆட்சி நிர்வாகத்தில் ஆளுமைப் பெற்றவர்களாக முக்கியப் பங்கு வகிக்கின்றனர்  
தற்பொழுதைய ஆளுநர் **அனுசுயா யுகே.**
# சத்தீசுகர் அரசு

## சட்டவாக்கம்

### முதல்வர்

தற்பொழுதைய முதலமைச்சராக **பூபேஷ் பாகல்** அவர்கள் பதவியில் உள்ளார்.
# ஜோனாங்கி

**ஜோனாங்கி** (*Jonangi*) அல்லது **ஜோனாங்கி ஜாகிலம்** அல்லது **கொள்ளேட்டி ஜாகிலம்** என்றும் அழைக்கப்படுவது இந்திய நாய் ஆந்திரப் பிரதேசத்தில் உள்ள கடற்கரை திருவிழாக்களில் பங்கேற்கின்றது.
# ஜோனாங்கி

## குணம்

ஜோனாங்கி தனி நபர் அல்லது குடும்ப நாயாக உள்ளது. இது ஒரு சுறுசுறுப்பான நாய், மிக நீண்ட தூரத்தை விரைவாகக் கடக்கும். ஒரு சில நாய்கள் பதட்டத்தை வெளிப்படுத்தும் வேளையில், பெரும்பாலான ஜோனாங்கிகள் பெரிய பண்ணைகள் மற்றும் வீடுகளைக் காத்து, சிறந்த உழைக்கும் கூட்டாளிகளாக உள்ளன. இவை கோழி, ஆடுகள், செம்மறி ஆடுகள் மற்றும் கால்நடைகள் போன்ற பண்ணை விலங்குகளுடன் இணைந்து வாழக்கூடியது. ஜொனாங்கிள் தனது கழிவினை சிறிய அளவு பள்ளம் அமைத்து இடுகின்றன. சரியான முறையில் நாய்க்குட்டியிலிருந்து சமூக மயமாக்கப்பட்டு, நேர்மறை வலுவூட்டலுடன் பயிற்சி பெறும், ஜோனாங்கிகள் நம்பிக்கையான நாய்களாக வளர்கின்றன. இவற்றைச் சிறந்த குடும்ப தோழர்களாக உருவாக்க முடியும் மற்றும் குழந்தைகளுடன் நன்றாக பழகக்கூடியனவாக இருக்கும்.
# ஜோனாங்கி

## இனப்பெருக்கம்

பெண் நாய்கள், தங்கள் ஆரோக்கியத்தைப் பொறுத்து ஒவ்வொரு ஆறு மாதங்களுக்கும் இனப்பெருக்க தூண்டலுக்கு வருகின்றன. வழக்கமான குப்பை அளவு 3-5 நாய்க்குட்டிகள்.  
ஜோனங்கி நாய்கள் சிறந்த பெற்றோர் பேணும் பண்பினைக் கொண்டவை. இவை குட்டிகளை நன்றாகக் கவனித்துக் கொள்கின்றன. இவற்றின் கருவுறுதல் விகிதம் மற்ற அசில் கோழி வளர்ப்பவர்கள் மற்றும் பண்ணை உரிமையாளர்கள் தங்கள் அசில் கோழி மற்றும் கால்நடைகளை வேட்டையாடுபவர்களிடமிருந்து பாதுகாக்க இந்த ஜோனாங்கி இனத்தை வளர்ப்பதில் ஆர்வம் காட்டுகின்றனர்.
# ஜோனாங்கி

## மேலும் பார்க்கவும்

- நாய் இனங்களின் பட்டியல்
- இந்தியாவிலிருந்து நாய் இனங்களின் பட்டியல்
# அனுப்ரதா மண்டல்

**அனுப்ரதா மண்டல்** (**Anubrata Mandal**), மேற்கு வங்காள அகில இந்திய திரிணாமுல் காங்கிரசு கட்சியின் அரசியல்வாதியும், கட்சியின் பிர்பூம் மாவட்டத் தலைவரும் மற்றும் மேற்கு வங்காள மாநில ஊரக வளர்ச்சி ஆணையத்தின் தலைவரும் ஆவார். பிர்பூம் மாவட்டத்தில் திருணாமூல் காங்கிரசு கட்சியை நிறுவியவர்களில் இவரும் ஒருவர் ஆவார். மேற்கு வங்காளத்தின் சர்ச்சைக்குரிய அரசியல்வாதிகளில் இவர் பிரபல கருதப்படுகிறார்.கால்நடைகளை வங்காள தேசத்திற்கு கடத்தியதாக குற்றம்சாட்டப்பட்ட வழக்கில், சிபிஐ, அனுப்ரதா மண்டல் மீது 11 ஆகஸ்டு 2022 அன்று வழக்கு பதிவு செய்துள்ளது.அனுப்ரதா மண்டல் மீதான மங்கல்கோட் குண்டு வெடிப்பு வழக்கில் 9 செப்டம்பர் 2022 அன்று நீதிமன்றத்தால் விடுவிவிக்கப்பட்டார்.
# வான் செரென்க்கின் குருகு

**வான் செரென்க்கின் குருகு** (*Von Schrenck's bittern*) அல்லது செரென்க்கின் குருகு (*இக்சோபிரைக்கசு யூரித்மசு*) என்பது ஒரு சிறிய குருகு (போடோரினே துணைக் குடும்பத்தின் பறவை) ஆகும். இது 19ஆம் நூற்றாண்டின் உருசியா இயற்கை ஆர்வலரான லியோபோல்ட் வான் செரென்க் நினைவாகப் பெயரிடப்பட்டது.
# வான் செரென்க்கின் குருகு

## விளக்கம்

ஆண் பறவையின் மேற்புறம் சீரான கசுகொட்டை நிறத்திலிருக்கும். மேலும் கீழேயும் இறக்கையின் மீதும் மறைவான இறகுகள் காணப்படும். பெண் மற்றும் இளம் பறவைகளின் உடல் முழுவதும் கசுகொட்டை நிறத்துடன் மேலே வெள்ளை புள்ளிகளுடனும் கீழே வெள்ளை கோடுகளுடன் காணப்படும். பறக்கும் போது, இது கருப்பு இறகுகள் மற்றும் வால் இறக்கையுடன் காணப்படும். இது 33 முதல் 38 செ.மீ. நீளமுள்ள சிறிய சிற்றினமாகும். இது குறுகிய கழுத்து, நீண்ட மஞ்சள் அலகு மற்றும் மஞ்சள் கால்களுடன் காணப்படும்.
# வான் செரென்க்கின் குருகு

## பரவல் மற்றும் வாழ்விடம்

இது சீனா மற்றும் சைபீரியாவில் மார்ச் முதல் சூலை வரையிலும், சப்பானில் மே முதல் ஆகத்து வரையிலும் இனப்பெருக்கம் செய்கிறது. இந்தோனேசியா, பிலிப்பீன்சு, சிங்கப்பூர், லாவோஸ், தென்கிழக்காசியாவின் பிற பகுதிகளுக்குக் குளிர்காலத்தில் காணப்படும். மேற்குப் பகுதியில் 1912-ல்
# வான் செரென்க்கின் குருகு

## பாதுகாப்பு

வான் செரென்க்கின் குருகின் பெரிய வரம்பில் பரவலாக, வான் செரெக்கின் குருகு பன்னாட்டு இயற்கைப் பாதுகாப்புச் சங்கத்தின் சிவப்பு பட்டியலில் தீவாய்ப்புக் கவலை குறைந்த இனமாக மதிப்பிடப்பட்டுள்ளது.
# கோரிப்பாளையம் (மதுரை)

**கோரிப்பாளையம்** (*Goripalayam*) என்பது இந்தியாவின் தமிழ்நாடு மாநிலத்தில், மதுரை மாவட்டம் தன்னகத்தே கொண்ட ஒரு புறநகர்ப் பகுதி.
# கோரிப்பாளையம் (மதுரை)

## அமைவிடம்

கோரிப்பாளையம் நகரின் அமைவிடம் 9°55'58.7"N78°07'44.0"E
# கோரிப்பாளையம் (மதுரை)

## அருகிலுள்ள நகர், ஊர்கள்

மதுரை, செல்லூர், தல்லாகுளம், சிம்மக்கல், செனாய் நகர், ஆரப்பாளையம், நரிமேடு, பி. பி. குளம், சின்ன சொக்கிகுளம், நெல்பேட்டை, கீழவாசல் ஆகியவை கோரிப்பாளையத்திற்கு அருகிலுள்ள நகர் மற்றும் ஊர்கள் ஆகும்.
# கோரிப்பாளையம் (மதுரை)

## கல்வி

### பள்ளிக்கூடங்கள்

கோரிப்பாளையம் அருகிலுள்ள நரிமேடு ஊரிலுள்ள ஓ.சி.பி.எம். (O.C.P.M.) மேல்நிலைப்பள்ளி மற்றும் நோயஸ் (Noyes) மெட்ரிகுலேஷன் மேல்நிலைப்பள்ளி, இங்குள்ள மாணவிகள் பயின்று பயனடைய உதவிகரமாக இருக்கின்றன.
# கோரிப்பாளையம் (மதுரை)

## கல்வி

### கல்லூரிகள்

கோரிப்பாளையம் தன்னகத்தே கொண்டுள்ள பழமை வாய்ந்த அமெரிக்கன் கல்லூரி, மதுரை, நோபல் பரிசு பெற்ற இரவீந்திரநாத் தாகூர் அவர்கள் சிறப்புரை ஆற்றிய பெருமையுடைத்து. மதுரை மருத்துவக் கல்லூரி கோரிப்பாளையத்திலிருந்து 2 கி.மீ. தூரத்திலேயே உள்ளது. கோரிப்பாளையத்தில் அமைந்துள்ள மற்றொரு கல்லூரி மீனாட்சி அரசினர் மகளிர் கலைக் கல்லூரி. இக்கல்லூரி 1965-ஆம் ஆண்டு தொடங்கப்பட்டது என்ற பெருமையுடன் தன்னாட்சி அமைப்பு கொண்டு, மதுரை காமராசர் பல்கலைக்கழகம் கொண்ட ஓர் உறுப்புக் கல்லூரியுமாகும்.
# கோரிப்பாளையம் (மதுரை)

## போக்குவரத்து

### பேருந்து போக்குவரத்து

கோரிப்பாளையத்திற்கு அருகிலுள்ள நகரப் பேருந்து நிலையங்கள்: மதுரை - பெரியார் பேருந்து நிலையம் (சுமார் 5 கி.மீ.), மதுரை - அண்ணா பேருந்து நிலையம் (சுமார் 2 கி.மீ.), மதுரை - ஆரப்பாளையம் பேருந்து நிலையம் (சுமார் 4 கி.மீ.), மதுரை எம்.ஜி.ஆர் ஒருங்கிணைந்த பேருந்து நிலையம் (சுமார் 4 கி.மீ.). கோரிப்பாளையம் மற்றும் அதன் புறநகர்ப் பகுதிகளுக்கு சென்று வர, மதுரை மாநகரப் பேருந்து சேவைகள் மிக உதவிகரமாக உள்ளன. அழகர்கோயில் சாலை, பனகல் சாலை, ஆல்பர்ட் விக்டர் மேம்பாலச் சாலை, பாலம் ஸ்டேசன் சாலை, செல்லூர் சாலை ஆகியவை சந்திக்கும் கோரிப்பாளையம் சந்திப்பில் தினமும் சுமார் பத்தாயிரம் வாகனங்கள் கடந்து செல்கின்றன. போக்குவரத்து நெரிசல் அதிகமுள்ள இந்த இடத்திற்கு அருகில் ரூ. 210 கோடியில் புதிய மேம்பாலம் கட்டுவதற்கு தமிழக அரசு நிதி ஒதுக்கீடு செய்துள்ளது. இம்மேம்பாலம், தல்லாகுளம் கோயில் அருகே தொடங்கி ஏவி மேம்பாலத்தில் முடிகிறது. இந்த மேம்பாலம் நெல்பேட்டை பகுதி வரை அமையும்.
# கோரிப்பாளையம் (மதுரை)

## போக்குவரத்து

### தொடருந்து போக்குவரத்து

மதுரை சந்திப்பு தொடருந்து நிலையம், கோரிப்பாளையத்திலிருந்து சுமார் 4 கி.மீ. தொலைவிலுள்ளது.
# கோரிப்பாளையம் (மதுரை)

## போக்குவரத்து

### வானூர்தி போக்குவரத்து

மதுரை பன்னாட்டு வானூர்தி நிலையம் கோரிப்பாளையம் ஊரிலிருந்து சுமார் 16 கி.மீ. தூரத்திலுள்ளது.
# கோரிப்பாளையம் (மதுரை)

## முக்கிய சாலைகள்

அழகர்கோயில் சாலை, பனகல் சாலை, ஆல்பர்ட் விக்டர் மேம்பாலச் சாலை, பாலம் ஸ்டேசன் சாலை, செல்லூர் சாலை ஆகியவை முக்கியமான சாலைகள்.
# கோரிப்பாளையம் (மதுரை)

## மருத்துவ வசதி

கோரிப்பாளையம் ஊரில் அமைந்துள்ள பல்நோக்கு
அரசு இராசாசி மருத்துவமனை மூலம் கோரிப்பாளையம் மட்டுமல்லாது, மதுரை நகர் மக்கள் மற்றும் அருகிலுள்ள அனைத்து ஊர் மக்களும் மிகவும் பயனடைகின்றனர்.
# கோரிப்பாளையம் (மதுரை)

## தொழில்கள்

கோரிப்பாளையம் அருகிலுள்ள செல்லூர் ஊரில், ஏராளமான கைத்தறி மற்றும் விசைத்தறி தொழிற்சாலைகள் உள்ளன. இவற்றின் காரணமாக, கோரிப்பாளையம் சுற்றிலும் உள்ள மக்களும் பயன் பெறுகின்றனர்.
# கோரிப்பாளையம் (மதுரை)

## வழிபாட்டுத் தலங்கள்

### இந்துக் கோயில்கள்

உலகப் பிரசித்தி பெற்ற மதுரை மீனாட்சி சுந்தரேசுவரர் கோயில், கோரிப்பாளையம் ஊரிலிருந்து 2 கி.மீ. தொலைவில் உள்ளது. ஆண்டு தோறும் நடைபெறும் இக்கோவிலின் சிறப்புத் திருவிழாவான 'கள்ளழகர் வைகை ஆற்றில் இறங்கும் நிகழ்வு' கோரிப்பாளையம் அருகில் வைகை ஆற்றில் நடைபெறும் போது, மக்கள் வெள்ளம் கோரிப்பாளையம் முழுவதும் அலைமோதும். மேலும், தல்லாகுளம் சக்திமாரியம்மன் கோயில் மற்றும் தல்லாகுளம் பெருமாள் கோயில், கோரிப்பாளையம் ஊரிலிருந்து சுமார் 2 கி.மீ. தூரத்திலுள்ளன.
# கோரிப்பாளையம் (மதுரை)

## வழிபாட்டுத் தலங்கள்

### முஸ்லீம் தர்கா

புகழ் பெற்ற கோரிப்பாளையம் தர்கா, இங்குள்ள முஸ்லீம் மக்களால் வணங்கப்படுகிறது. மற்றும் சந்தனக்கூடு திருவிழாவும் நடத்தப்பட்டு, மக்கள் மகிழ்ச்சி அடைகின்றனர்.
# கோரிப்பாளையம் (மதுரை)

## அரசியல் முக்கியத்துவம்

அழகர்கோயில் சாலை, பனகல் சாலை, ஆல்பர்ட் விக்டர் மேம்பாலச் சாலை, பாலம் ஸ்டேசன் சாலை, செல்லூர் சாலை ஆகியவை சந்திக்கும் கோரிப்பாளையம் சந்திப்பில், 'அரசியல் மற்றும் ஆன்மீகம் எனது இரண்டு கண்கள்' என்று வாழ்ந்து மறைந்த பசும்பொன் முத்துராமலிங்கத் தேவர் அவர்கள் நினைவாக, அவரது நின்ற திருக்கோலத்தில் ஐம்பொன் சிலை ஒன்று அமைக்கப் பெற்று, அனைத்து அரசியல் கட்சியினராலும் வணங்கப்படுகிறது.  
கோரிப்பாளையம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# டாமன்சாரா ஜெயா

**டாமன்சாரா ஜெயா** (மலாய்: *Damansara Jaya*; ஆங்கிலம்: *Damansara Jaya*); சீனம்: 白沙罗卫星市); என்பது மலேசியா, சிலாங்கூர், பெட்டாலிங் மாவட்டத்தின் **செக்சன் SS22** *(Section SS22);* **செக்சன் SS22A** *(Section SS22A);* எனும் நகர்ப்புறப் பிரிவுகளை உள்ளடக்கிய புறநகர் ஆகும்.  
இந்த டாமன்சாரா ஜெயா புறநகர்ப் பகுதி, பெட்டாலிங் மாவட்டம்; சுங்கை பூலோ முக்கிம்; துணைப் பிரிவுக்குள் அமைந்துள்ளது. 1.21&nbsp;கி.மீ.<sup>2</sup> (0.467 சதுர மைல்) பரப்பளவைக் கொண்டுள்ள இந்தப் புறநகர்ப் பகுதியில், 11,678 குடியிருப்பாளர்கள் உள்ளனர்.
# டாமன்சாரா ஜெயா

## பொது

பெட்டாலிங் ஜெயா மாநகரம்; எண்கள் இடப்பட்ட பிரிவுகளாகப் பிரிக்கப்பட்டு உள்ளது. ஒவ்வொரு பிரிவும் செக்சன் *(Section)* என்று அழைக்கப்படுகிறது.  
- **S** என்றால் கிழக்கு பெட்டாலிங் ஜெயா **(Section)**
- **SS** என்றால் மத்திய மற்றும் மேற்கு பெட்டாலிங் ஜெயா **(Sungai Way - Subang)**
- **PJU** என்றால் வடக்கு பெட்டாலிங் ஜெயா **(Petaling Jaya Utara)**
- **PJS** என்றால் தெற்கு பெட்டாலிங் ஜெயா **(Petaling Jaya Selatan)**
# டாமன்சாரா ஜெயா

## அமைவு

டாமன்சாரா ஜெயா நகர்ப்புறத்தில் ஏறக்குறைய 2000 குடியிருப்பு வீடுகள் *(Residential Dwellings);* 1538 அடுக்கு மாடி வீடுகள் *(Terraced Houses);* 179 இருபிரிவு வீடுகள் *(Semi-Detached Houses)* மற்றும் 42 வளமனைகள் *(Bungalows)* உள்ளன. ஏட்ரியா *(Atria),* இந்த பகுதியின் மையத்தில் அமைந்துள்ள ஒரு பல்கடை அங்காடி ஆகும்.
# டாமன்சாரா ஜெயா

## வரலாறு

1970-களின் நடுப் பகுதியில் சி ஓய் சான் ஓல்டிங்ஸ் *(See Hoy Chan Holdings Sdn. Bhd.)* என்ற நிறுவனத்தின் துணை நிறுவனமான பாரமவுண்ட் கார்டன் *(Paramount Garden)* நிறுவனத்தின் கீழ் டாமன்சாரா ஜெயா கட்டுமானம் தொடங்கியது.  
முதலில் பெட்டாலிங் ஜெயாவின் **SS22** பிரிவை மட்டுமே உள்ளடக்கி இருந்தது. பின்னர் **SS22A** பிரிவு டாமன்சாரா ஜெயா வீடமைப்புத் திட்டத்தில் சேர்க்கப்பட்டது. இந்தத் திட்டத்தில் இருபிரிவு வீடுகளும்; வளமனைகளும் கட்டப்பட்டன.
# டாமன்சாரா ஜெயா

## வரலாறு

### சாலைகள் அமைப்பின் தாக்கங்கள்

டாமன்சாரா ஜெயா சற்று அமைதியான; ஒதுக்குப்புறமான இடமாகக் கருதப் படுகிறது. இருப்பினும், அண்மையில் இந்த நகர்ப்புறத்திற்கு அருகில்;  
- டாமன்சாரா - பூச்சோங் விரைவுச்சாலை;
- இசுபிரிண்ட் விரைவுச்சாலை;
- கிள்ளான் பள்ளத்தாக்கு புதிய விரைவுச்சாலை  
ஆகிய மூன்று சாலை அமைப்புகள் உருவாக்கப்பட்டு விட்டன. அதனால் இங்குள்ள மக்களும் அதன் தாக்கத்தை எதிர்கொண்டு வருகின்றனர்.  
டாமன்சாரா ஜெயாவில் வசிக்கும் பெரும்பான்மையான மக்கள் சீனர்; மலாய் இனத்தைச் சேர்ந்தவர்கள். பெரும்பாலும் நடுத்தர வருமானம் அல்லது மேல் வருமானம் கொண்டவர்கள். இவர்களில் பலர் இந்தப் பகுதியில் பல ஆண்டுகளாக வாழ்ந்து வருகின்றனர்.  
இந்த இடத்தின் அமைப்பு; மற்றும் நெடுஞ்சாலைகளுடனான நல்ல இணைப்பு போன்ற காரணங்களினால் இங்குள்ள வீடுகளின் விலையும் எப்போதும் அதிகரித்தவாறு உள்ளது.
# டாமன்சாரா ஜெயா

## போக்குவரத்து

டாமன்சாரா ஜெயா நகர்ப் பகுதியை அணுகுவதற்கு மூன்று நெடுஞ்சாலைகள் உள்ளன. அவையாவன:  
- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*  
- இஸ்பிரிண்ட் விரைவுச்சாலை *(Sprint Expressway - SPRINT);*  
- கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE):*
# பனையபுரம்

**பனையபுரம்** என்பது தமிழ்நாட்டின் விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியம், பனையபுரம் ஊராட்சிக்குட்பட்ட வருவாய் கிராமம் ஆகும். இவ்வூரில் *பொன்னையாறு* பாய்கிறது. பனையபுரத்தில் புகழ்பெற்ற பனங்காட்டீஸ்வரர் கோயில்மற்றும் திரௌபதியம்மன் கோயில்கள் உள்ளது. இதன் தொலைபேசி குறியீட்டு எண் 04146 மற்றும் அஞ்சல் சுட்டு எண் 605601, அஞ்சலகம் முண்டியம்பாக்கம் ஆகும். பனையபுரம் விழுப்புரம் மக்களவைத் தொகுதிக்கும், விக்கிரவாண்டி சட்டமன்றத் தொகுதிக்கும் உப்டட்டது.
# பனையபுரம்

## அமைவிடம்

பனையபுரம் விழுப்புரத்திலிற்கு வடகிழக்கே 10 கிலோ மீட்டர் தொலைவிலும்; விக்கிரவாண்டிக்கு தெற்கே 3 கிலோ மீட்டர் தொலைவிலும், முண்டியம்பாக்கத்திற்கு கிழக்கே 3 கிலோ மீட்டர் தொலைவிலும் அமைந்துள்ளது. பனையபுரம் அருகே அமைந்த நகரங்கள் விழுப்புரம், திண்டிவனம், பண்ருட்டி மற்றும் புதுச்சேரி ஆகும். பனையபுரம் அருகே அமைந்த தொடருந்து நிலையங்கள் விக்கிரவாண்டி மற்றும் முண்டியம்பாக்கத்தில் அமைந்துள்ளது.
# பனையபுரம்

## குறிப்பிடத்தக்கவர்கள்

- பனையபுரம் அதியமான்
# பனையபுரம்

## இதனையும் காண்க

- பனையபுரம் ஊராட்சி (விழுப்புரம்)
- பனையபுரம் பனங்காட்டீஸ்வரர் கோயில்
- பனையபுரம் திரௌபதியம்மன் வகையறா கோயில்
- விக்கிரவாண்டி ஊராட்சி ஒன்றியம்
# முதலாவது தாம்பரம் மாநகராட்சி மன்றம்

**முதலாவது தாம்பரம் மாநகராட்சி மன்றம்** (*1st Tambaram City Council*) இந்தியாவின் தமிழ்நாடு மாநிலத்தில் சென்னையில் உள்ள தாம்பரம் மாநகர சட்டமன்றக் கிளையில் நடைபெற்ற முதலாவது கூட்டத்தைக் குறிக்கிறது. ஐந்து மண்டலங்களில் உள்ள 70 நகர்வட்டங்ககளில் இருந்து தேர்ந்தெடுக்கப்பட்ட 70 மன்ற உறுப்பினர்கள் கூட்டத்தில் பங்கேற்றனர்.  
சென்னையை அடுத்த தாம்பரம் புதிதாக உருவாக்கப்பட்ட ஒரு மாநகராட்சி ஆகும். 2022 ஆம் ஆண்டு நடைபெற்ற தமிழ்நாடு நகர்ப்புற உள்ளாட்சித் தேர்தல் நகராட்சி மன்றத்தின் கட்டுப்பாட்டை தீர்மானித்தது. திராவிட முன்னேற்றக் கழகம் மற்றும் இந்திய தேசிய காங்கிரசு கொண்ட மதச்சார்பற்ற முற்போக்குக் கூட்டணி 53 இடங்களில் வெற்றி பெற்றது. அனைத்திந்திய அண்ணா திராவிட முன்னேற்றக் கழகம் 9 இடங்களில் வெற்றி பெற்று இரண்டாவது பெரிய கட்சியாக உருவெடுத்தது. மற்ற 8 இடங்களில் சுயேச்சைகள் வெற்றி பெற்றனர். திராவிட முன்னேற்றக் கழகத்தைச் சேர்ந்த வசந்தகுமாரி மேயராக தேர்ந்தெடுக்கப்பட்டார். மற்ற பதவிகளுக்கும் உறுப்பினர்கள் தேர்ந்தெடுக்கப்பட்டனர்.
# முதலாவது தாம்பரம் மாநகராட்சி மன்றம்

## கட்சி சுருக்கம்

| இடங்கள் |  |  |  |
| --- | --- | --- | --- |
| மமுகூ | திராவிட முன்னேற்றக் கழகம் | சமூக மக்களாட்சி | மு. க. ஸ்டாலின் |
| இந்திய தேசிய காங்கிரசு | சமூக தாராளமயம் | கு. செல்வப்பெருந்தகை |  |
| இந்தியப் பொதுவுடமைக் கட்சி (மார்க்சியம்) | பொதுவுடைமை | பெ. மகாலிங்கம் |  |
| அனைத்திந்திய அண்ணா திராவிட முன்னேற்றக் கழகம் | சமூக மக்களாட்சி | எடப்பாடி க. பழனிசாமி |  |
| சுயேட்சை | சுயேட்சை | N/A | } |
# முதலாவது தாம்பரம் மாநகராட்சி மன்றம்

## தலைமை

மேயர் மாநகராட்சியின் தலைவர் ஆவார். ஆனால் நிர்வாக அதிகாரங்கள் மாநகராட்சி ஆணையரிடம் வழங்கப்படுவதால் மேயரின் பங்கு பெரும்பாலும் சம்பிரதாயமானது. மேயரின் அலுவலகமானது, மாநகராட்சி கூட்டத்திற்கு தலைமை தாங்கும் ஒரு செயல்பாட்டுப் பொறுப்பையும், நகரத்தின் முதல் குடிமகன் என்பதோடு தொடர்புடைய சடங்குப் பொறுப்பையும் ஒருங்கிணைக்கிறது. துணை மேயர் ஐந்தாண்டு காலத்திற்கு மேயரால் நியமிக்கப்படுகிறார்.
# முதலாவது தாம்பரம் மாநகராட்சி மன்றம்

## தலைமை

### மேயர்

கே. வசந்தகுமாரி, திராவிட முன்னேற்றக் கழகம்.
# முதலாவது தாம்பரம் மாநகராட்சி மன்றம்

## தலைமை

### துணை மேயர்

ஜி. காமராசு, திராவிட முன்னேற்றக் கழகம்.
# முதலாவது தாம்பரம் மாநகராட்சி மன்றம்

## உறுப்பினர்கள்

| 1 | 1 | கலைவாணி பிரபு | திமுக |  |
| --- | --- | --- | --- | --- |
| 1 | 2 | நரேசு கன்னடா | திமுக |  |
| 1 | 3 | வாணிசிறீ | திமுக |  |
| 1 | 4 | சித்ரா | திமுக |  |
| 1 | 5 | சகநாதன் | அஇஅதிமுக |  |
| 1 | 6 | கல்யாணி | திமுக |  |
| 1 | 7 | இன்பசேகர் | திமுக |  |
| 1 | 8 | ரம்யா | திமுக |  |
| 2 | 9 | லதா | திமுக |  |
| 1 | 10 | மதீனா பேகம் | திமுக |  |
| 1 | 11 | கருணாநிதி | திமுக |  |
| 1 | 12 | சத்யா | திமுக |  |
| 2 | 13 | ரேணுகாதேவி | திமுக |  |
| 2 | 14 | மங்கையர் திலகம் | திமுக |  |
| 2 | 15 | இராசேந்திரன் | திமுக |  |
| 2 | 16 | நெடுஞ்செழியன் | திமுக |  |
| 2 | 17 | ஜோசப் அண்ணாதுரை | திமுக |  |
| 2 | 18 | பிரேமலதா | திமுக |  |
| 2 | 19 | பிருந்தாதேவி | திமுக |  |
| 2 | 20 | முத்துகுமார் | திமுக |  |
| 2 | 21 | கலைசெல்வி | திமுக |  |
| 3 | 22 | கிருட்டிண மூர்த்தி | சுயேட்சை |  |
| 3 | 23 | கண்ணன் | சுயேட்சை |  |
| 2 | 24 | கீதா | திமுக |  |
| 3 | 25 | செந்தில் குமார் | இதேகா |  |
| 2 | 26 | புசிராபானு | சுயேட்சை |  |
| 2 | 27 | மகேசுவர் | திமுக |  |
| 2 | 28 | விஜயலட்சுமி | இபொக(மா) |  |
| 1 | 29 | சண்முகசுந்தரி | திமுக |  |
| 1 | 30 | காமராசு | திமுக |  |
| 1 | 31 | சித்ரா தேவி | திமுக |  |
| 4 | 32 | கே. வசந்தகுமாரி | திமுக |  |
| 4 | 33 | சுரேசு | திமுக |  |
| 3 | 34 | சுபாசினி | அஇஅதிமுக |  |
| 3 | 35 | சங்கீதா | சுயேட்சை |  |
| 3 | 36 | சரசுவதி | திமுக |  |
| 3 | 37 | மகாலட்சுமி | திமுக |  |
| 3 | 38 | சரண்யா | திமுக |  |
| 3 | 39 | கிரிஜா | சுயேட்சை |  |
| 3 | 40 | ஜெயபிரதீப் | சுயேட்சை |  |
| 3 | 41 | கற்பகம் | திமுக |  |
| 3 | 42 | கல்யாணி | திமுக |  |
| 3 | 43 | ஜெகன் | திமுக |  |
| 3 | 44 | ராஜா | திமுக |  |
| 5 | 45 | தாமோதரன் | திமுக |  |
| 5 | 46 | ரமணி | திமுக |  |
| 5 | 47 | கனேசன் | அஇஅதிமுக |  |
| 5 | 48 | சசிகலா | திமுக |  |
| 4 | 49 | காமராசு | திமுக |  |
| 4 | 50 | யாகோபு | திமுக |  |
| 4 | 51 | லிங்கேசுவரி | திமுக |  |
| 4 | 52 | பெரியநாயகம் | சுயேட்சை |  |
| 4 | 53 | கோபி | திமுக |  |
| 4 | 54 | பிரபா | அஇஅதிமுக |  |
| 4 | 55 | புகழேந்தி | திமுக |  |
| 4 | 56 | சேகர் | திமுக |  |
| 4 | 57 | கமலா | திமுக |  |
| 4 | 58 | மதுமிதா | திமுக |  |
| 4 | 59 | ராஜேசுவரி | திமுக |  |
| 4 | 60 | கீதா | அஇஅதிமுக |  |
| 4 | 61 | ஏமாவதி | சுயேட்சை |  |
| 5 | 62 | இந்திரன் | திமுக |  |
| 5 | 63 | சோதிகுமார் | திமுக |  |
| 5 | 64 | சக்கீலா ஜான்சி மேரி | இதேகா |  |
| 5 | 65 | சங்கர் | அஇஅதிமுக |  |
| 5 | 66 | வாணி | அஇஅதிமுக |  |
| 5 | 67 | நடராசன் | திமுக |  |
| 5 | 68 | ரமாதேவி | திமுக |  |
| 5 | 69 | ராஜ் | அஇஅதிமுக |  |
| 5 | 70 | தேவேந்திரன் | அஇஅதிமுக | } |
# ஓசுமான் அலி கான்

மிர் **ஓசுமான் அலி கான், ஏழாம் அசாப் சா** (*Osman Ali Khan, Asaf Jah VII*, 5 அல்லது 6 ஏப்ரல் 1886 – 24 பெப்ரவரி 1967), என்பவர் பிரித்தானிய இந்தியாவின் மிகப் பெரிய மன்னர் அரசான ஐதராபாது இராச்சியத்தின் கடைசி நிசாம் (ஆட்சியாளர்) ஆவார். இவர் தனது 25-ஆவது அகவையில் 1911 ஆகத்து 19 அன்று முடிசூடி, ஐதராபாதை 1948 இல் இந்தியா இணைக்கும் வரை அதன் ஆட்சியாளராக இருந்தார். இவர் உலகின் மிகப்பெரிய பணக்காரர்களில் ஒருவராகக் கருதப்பட்டார். இவரது செல்வம் அமெரிக்க மொத்த உள்நாட்டு உற்பத்தியில் 2% ஆக இருந்ததாக சில மதிப்பீடுகள் தெரிவிக்கின்றன. ஒரு பகுதி-தன்னாட்சி மன்னராக, இவர் தமது சொந்த ஐதராபாதி ரூபாய் நாணயத்தை அச்சிட்டு வந்தார். அத்துடன், இவரது தனியார் கருவூலத்தில் தங்க, வெள்ளிப் பாளங்கள் £100 மில்லியனும், நகைகள் £400 மில்லியன் (2008 மதிப்பீடு) இருந்ததாகக் கூறப்படுகிறது. இவற்றில் ஜேக்கப் வைரம், £50 மில்லியன் (2008) மதிப்புள்ளதாகும், நிசாம் இதனை ஒரு காகித எடையாகப் பயன்படுத்தினார்.  
இவரது 37-ஆண்டுகால ஆட்சியில், மின்சாரம் அறிமுகப்படுத்தப்பட்டது, தொடருந்து, சாலைகள், விமான நிலையங்கள் உருவாக்கப்பட்டன. இவர் "நவீன ஐதராபாத் கட்டிடக் கலைஞர்" என்று அறியப்பட்டார், ஐதராபாத் நகரில் பல பொது நிறுவனங்களை நிறுவிய பெருமைக்குரியவர், இவற்றில் உசுமானியா பல்கலைக்கழகம், ஒசுமானியா பொது மருத்துவமனை, ஐதராபாத் ஸ்டேட் வங்கி, பேகம்பேட்டை விமான நிலையம், தெலங்காணா உயர் நீதிமன்றம் ஆகியவை சிலவாகும். 1908 பெரு வெள்ளம் போன்ற ஒன்றைத் தவிர்க்க ஓசுமான் சாகர் ஏரி, ஹிமாயத் சாகர் ஆகிய நீர்த்தேக்கங்கள் நகரில் கட்டப்பட்டன.  
நிசாம் தொடக்கத்தில் இந்தியாவுடன் இணைவதற்கு விரும்பியிருந்தார், ஆனாலும், 1947 விடுதலையுடன், அவர் தனது மாநிலத்தை புதிதாக உருவாக்கப்பட்ட தேசத்துடன் இணைக்க விரும்பவில்லை. அதற்குள், தெலுங்கானா கலகம், இரசாக்கர்கள் என்று அழைக்கப்படும் ஒரு தீவிர போராளிகளின் எழுச்சி போன்றவை காரணமாக அவரது ஆற்றல் பலவீனமடைந்தது, அவர்களை அவரால் அடக்க முடியவில்லை. 1948-இல், இந்திய இராணுவம் ஐதராபாது மாநிலத்தை ஆக்கிரமித்து இணைத்தது, நிசாம் சரணடைய வேண்டியிருந்தது. விடுதலைக்குப் பிறகு, அவர் 1950 - 1956 இற்கிடையில், ஐதராபாத் மாநிலத்தின் ராஜ்பிரமுக் ஆனார், அதன் பிறகு மாநிலம் பிரிக்கப்பட்டு ஆந்திரப் பிரதேசம், கர்நாடகா, மகாராட்டிராவின் ஒரு பகுதியாக மாறியது.  
1951 இல், அவர் நிசாம் எலும்பியல் மருத்துவமனையை (இப்போது நிசாம் மருத்துவ அறிவியல் கழகம் (NIMS) என்று அழைக்கப்படுகிறது) கட்டத் தொடங்கினார், அதை 99 ஆண்டு குத்தகைக்கு வெறும் ரூ.1 மாத வாடகைக்கு அரசாங்கத்திடம் கொடுத்தார். நிலமற்ற விவசாயிகளுக்கு மறு விநியோகம் செய்வதற்காக அவர் 14,000 ஏக்கர் (5,700 எக்டேர்) நிலத்தை வினோபா பாவேயின் பூதான் இயக்கத்திற்குத் தனது தனிப்பட்ட நிதியத்தில் இருந்து நன்கொடையாக வழங்கினார்.
# ஜோகோபாபாத்

**ஜோகோபாபாத்** (**Jacobabad**), பாகிஸ்தான் நாட்டின் சிந்து மாகாணத்தின் வடமேற்கில் உள்ள ஜோகோபாபாத் மாவட்டத்தின் நிர்வாகத் தலைமையிட நகரம் ஆகும். பலுசிஸ்தான் மாகாணத்தின் எல்லையில் அமைந்த ஜோகோபாபாத் நகரம் 8 ஒன்றியக் குழுக்களைக் கொண்டது. இது கராச்சிக்கு வடக்கே 300 கிலோ மீட்டர் தொலைவில் உள்ளது.
# ஜோகோபாபாத்

## பெயர்க் காரணம்

இப்பகுதியை ஆண்ட பிரித்தானிய கிழக்கிந்திய கம்பெனியின் இராணுவ அதிகாரியான பிரிகேடியர் ஜெனரல் ஜான் ஜோகப் என்பவர் பெயரால் இந்நகரத்திற்கு ஜோகோபாபாத் எனப்பெயராயிற்று.
# ஜோகோபாபாத்

## வானூர்தி நிலையங்கள்

ஜோகோபாபாத் நகரத்தில் பொதுமக்கள் மற்றும் வான்படை வானூர்தி நிலையங்கள் உள்ளது.
# ஜோகோபாபாத்

## தட்ப வெப்பம்

கோடையில் பாலைவன வெப்பமும்; குளிர்காலத்தில் மிதமான வெப்பமும் கொண்டது.
# பெட்டாலிங் ஜெயா நகரப் பிரிவுகளின் பட்டியல்

**பெட்டாலிங் ஜெயா மாநகரத்தின் பிரிவுகள்** அனைத்தும் எண்கள் இடப்பட்ட பிரிவுகளாகப் பிரிக்கப்பட்டு உள்ளன. ஒவ்வொரு பிரிவும் செக்சன் (மலாய்: *Seksyen*; ஆங்கிலம்: *Section*); என்று அழைக்கப்படுகிறது.  
அதே போல பெட்டாலிங் ஜெயா மாநகரத்தில் உள்ள பெரும்பாலான சாலைகளுக்கும் எண்களில் பெயர் வைக்கப்பட்டு உள்ளன. அந்தப் பிரிவுகளில் நகர்ப்புறங்கள்; வீட்டுமனைத் திட்டங்கள்; வணிக வளாகங்கள் உருவாக்கப்பட்டு உள்ளன. அவற்றுக்கும் எண்களிலேயே பெயர்கள் வைக்கப்பட்டு உள்ளன.
# பெட்டாலிங் ஜெயா நகரப் பிரிவுகளின் பட்டியல்

## பொது

1952-ஆம் ஆண்டில் பெட்டாலிங் ஜெயாவில் முதல் குடியேற்றம் நடைபெற்றது. பெட்டாலிங் ஜெயா பழைய நகரம் என்று தற்சமயம் அழைக்கப்படும் இடத்தில் எப்பிங்காம் ரப்பர் தோட்டம் *(Effingham Estate)* இருந்தது. அந்த ரப்பர் தோட்டத்தில், 1,200 ஏக்கர் (486 எக்டர்) பரப்பளவில், மூன்று புதியக் குடியேற்றப் பகுதிகள் உருவாக்கப்பட்டன.
# பெட்டாலிங் ஜெயா நகரப் பிரிவுகளின் பட்டியல்

## பொது

### முதல் குடியேற்றப் பகுதிகள்

அந்த குடியேற்றப் பகுதிகளுக்கு பிரிவு 1 (*Section 1*); பிரிவு 2 (*Section 2*) என்று பெயர் வைக்கப் பட்டன. பின்னர் 1954-ஆம் ஆண்டு இரண்டாவது குடியேற்றம் நடைபெற்றது. அந்தக் குடியேற்றப் பகுதிக்கு பிரிவு 3 (*Section 3*) என்று பெயர் வைக்கப் பட்டது. இந்தப் பகுதி மலாய்க்காரர்களுக்குத் தனியாக ஒதுக்கித் தரப்பட்டது.  
அப்போது தொடங்கிய அந்த எண் பிரிவு முறை இன்றும் தொடர்கிறது. இந்த எண் முறைமை பெட்டாலிங் ஜெயா பழைய நகரத்தில் தொடங்கப் பட்டதால் பிரிவு 1 (*Section 1*)-இல் இருந்து பிரிவு 4 (*Section 4*) வரையிலான பிரிவுகள் அங்குதான் உள்ளன.
# பெட்டாலிங் ஜெயா நகரப் பிரிவுகளின் பட்டியல்

## பொது

### விளக்கம்

- **S** என்றால் கிழக்கு பெட்டாலிங் ஜெயா **(Section)**
- **SS** என்றால் மத்திய மற்றும் மேற்கு பெட்டாலிங் ஜெயா **(Sungai Way - Subang)**
- **PJU** என்றால் வடக்கு பெட்டாலிங் ஜெயா **(Petaling Jaya Utara)**
- **PJS** என்றால் தெற்கு பெட்டாலிங் ஜெயா **(Petaling Jaya Selatan)**
# பெட்டாலிங் ஜெயா நகரப் பிரிவுகளின் பட்டியல்

## பொது

### எடுத்துக்காட்டு

எடுத்துக்காட்டாக ஒரு வீட்டின் முகவரி:  
**38 Jalan SS 21/58,**  
46000 Petaling Jaya,  
Selangor.  
அதில் **38** என்பது வீட்டு எண். **SS 21** என்பது பிரிவு எண். **58** என்பது சாலை எண்;
# பெட்டாலிங் ஜெயா நகரப் பிரிவுகளின் பட்டியல்

## பிரிவு: 1-5, 51, 51A, 52, 6-14, 16, 17, 17A, 18-22

| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |
# பெட்டாலிங் ஜெயா நகரப் பிரிவுகளின் பட்டியல்

## பிரிவு: SS1-SS9, SS9A, SS10, SS11, SS20 - SS22, SS22A, SS23 - SS26

| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |  
குறிப்பு: **SS11** மற்றும் **SS20** (**SS12** முதல் **SS19** வரையிலான) பிரிவுகள் சுபாங் ஜெயா; சுபாங் ஜெயா மாநகராட்சி அதிகார வரம்பிற்குள் உள்ளன.
# பெட்டாலிங் ஜெயா நகரப் பிரிவுகளின் பட்டியல்

## பிரிவு: PJU1, PJU1A, PJU2 - PJU10

| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |
# பெட்டாலிங் ஜெயா நகரப் பிரிவுகளின் பட்டியல்

## பிரிவு: PJS1 - PJS6, PJS7, PJS8, PJS10

| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |
# நங்கல் வனவிலங்கு சரணாலயம்

**நங்கல் வனவிலங்கு சரணாலயம்** (*Nangal Wildlife Sanctuary*) இந்தியாவின் பஞ்சாப் மாநிலத்தில் சிவாலிக் மலையடிவாரத்தில் அமைந்துள்ளது. பல்வேறு வகையான தாவரங்கள் மற்றும் விலங்கினங்களின் இல்லமாக செயல்படுகிறது. தாவரங்கள் மற்றும் விலங்கினங்களை ஆதரிப்பதைத் தவிர, நங்கல் வனவிலங்கு சரணாலயம் அழிந்து வரும் இந்திய எறும்புண்ணி, எகிப்திய கழுகு போன்ற பல அழிந்து வரும் உயிரினங்களுக்கும் வீடாக உள்ளது.
# நங்கல் வனவிலங்கு சரணாலயம்

## அமைவிடம்

பஞ்சாபின் நங்கல் நகரில் அமைந்துள்ள நங்கல் வனவிலங்கு சரணாலயம், 116 எக்டேர் பரப்பளவைக் கொண்டுள்ளது, இப்பரப்பளவில் பெரும்பாலான பகுதி நீராகும். நங்கல் சதுப்பு நிலம் சட்லஜ் ஆற்றின் கரையில் அமைந்துள்ளது. சுற்றுலாப் பயணிகளின் விருப்பமான இடமாகவும் உள்ளது. நங்கல் அணையும் சரணாலயத்தின் ஒரு பகுதியாகும், இது அப்பகுதி முழுவதும் இயற்கையான சுற்றுச்சூழலை அனுமதிக்கிறது. நங்கல் வனவிலங்கு சரணாலயம் வனவிலங்கு பாதுகாப்பு சட்டத்தின் கீழ் அமைந்துள்ள ஒரு சிறிய பாதுகாக்கப்பட்ட பகுதியாகும்.
# அபோகர் வனவிலங்கு சரணாலயம்

**அபோகர் வனவிலங்கு சரணாலயம்** (*Abohar Wildlife Sanctuary*) இந்தியாவின் பஞ்சாப் மாநிலத்தில் பாசில்கா மாவட்டத்தில் அமைந்துள்ளது. தனியார் இயற்கை காப்பகமான இது 1975 ஆம் ஆண்டில் ஒரு சரணாலயம் என்ற தகுதியைப் பெற்றது. மீண்டும் 2000 ஆம் ஆண்டில் வனவிலங்கு பாதுகாப்புச் சட்டம் 1972 இன் கீழ் ஒரு சரணாலயத்தின் தகுதியைப் பெற்றது. புல்வாய் இன மான்களை பாதுகாக்கும் புகலிடமாக அறியப்படுகிறது. இப்பகுதியை பூர்விகமாகக் கொண்ட பிசுனோய் மக்கள் புல்வாய் இன மான்களை புனித விலங்காக கருதுகிறார்கள்.
# அபோகர் வனவிலங்கு சரணாலயம்

## அமைவிடம்

அபோகர் வனவிலங்கு சரணாலயம் இந்தியாவின் பஞ்சாப் மாநிலத்தில் உள்ள பாசில்கா மாவட்டத்தில் அமைந்துள்ளது. இம்மாவட்டம் பிசுனோய் சமூக மக்கள் வசிக்கும் 13 வருவாய் கிராமங்களைக் கொண்டுள்ளது. 18,650 எக்டேர் நிலப்பரப்பைக் கொண்டுள்ளது. இது புல்வாய் மான்களைப் பாதுகாக்கும் நோக்கில் வேலை செய்யும் பிசுனோய் மக்களின் 13 விவசாய நிலங்களையும் கொண்டுள்ளது.
# அபோகர் வனவிலங்கு சரணாலயம்

## சுற்றுலா

அபோகர் வனவிலங்கு சரணாலயம் ஒரு முக்கிய சுற்றுலா தலமாகும். தாவரங்கள் மற்றும் விலங்கினங்களின் பல்வேறு வகைகளுக்கு தாயகமாக உள்ளது. புல்வாய் மான்களுக்கும் நீலான் மான்களுக்கும் இச்சரணாலாயம் மிகவும் பிரபலமானது. முயல், குள்ளநரி, காட்டுப்பன்றி, வாகை மரம், கருவேல மரம், வேம்பு மரம் போன்ற பிற விலங்குகளும் தாவரங்களும் இங்கு நிறைந்துள்ளன.
# பிலோசோவா

**பிலோசோவா** (*Filozoa*) என்பது ஓபிசுதோகோண்டாவில் உள்ள ஒரு ஒற்றைத்தொகுதிமரபு உயிரினத் தோற்றக் குழுவாகும். இந்த விலங்குகள் மற்றும் இவற்றின் நெருங்கிய உறவினர்கள் ஒற்றை உயிரணு (பூஞ்சை அல்லது மெசோமைசெட்டோசோவாவை விட விலங்குகளுடன் மிகவும் நெருக்கமாகத் தொடர்புடைய உயிரினங்கள்) உயிரிகளாகும்.  
பிலோசூவா உட்பிரிவில் தற்போது மூன்று குழுக்கள் உள்ளன. அவை:  
- குழு **பிலாசுடெரியா** - சமீபத்தில் *மினிசுடிரியா* மற்றும் *கேப்சாசுபோரா* பேரினங்களுடன் தோற்றுவிக்கப்பட்டது
- குழு **கொயனோபிளாசலேட்டா**- பட்டையுடையன
- திணை விலங்கு - விலங்குகள்
# பிலோசோவா

## சொற்பிறப்பியல்

இலத்தீன் சொல்லான *பிலம்* (*filum*)("நூல்") மற்றும் கிரேக்க சொல்லான *சூயியான்* (*zōion)*("விலங்கு") என்ற சொற்கள் இணைந்து தோன்றிய சொல் *பிலோசோவா* ஆகும்.
# பிலோசோவா

## தொகுதிப்பிறப்பு வரலாறு

*பிலோசோவா* இனவரலாற்று மரம் மிக நெருங்கிய தொடர்புடைய கிளைகளுடன்:
# பிலோசோவா

## சிறப்பியல்புகள்

பிலோசூவா மூதாதையரான ஒபிசுதோகோனட் உயிரணு மெல்லிய *பிலோசு* (நூல் போன்ற) போன்று அல்லது 'உணர்கொம்பு' கொண்டதாகக் கருதப்படுகிறது. சில ஒபிசுதோகோனட்டுகளில் (மீசோமைசெட்டோசோவா மற்றும் கோரலோசைட்ரியம்) இவை இலை. இருப்பினும், இவ்வுயிரிகள் பிலோசோசூவாவில் தக்கவைக்கப்படுகின்றன. இவை எளிமையானவை. கூர்மையான வடிவற்றவை. திடமான மையத்துடன்ஆக்டின் இழைகளுடன் காணப்படும். (நெகிழ்வான, குறுகலான மற்றும் கிளைத்த நூலிழைக் கால்களுடைய மற்றும் கிளைத்த ரைசாய்டுகள் பூஞ்சைகளின் ஹைபா ஆகியவற்றுடன் வேறுபடுகின்றன). கொயனோபிளாஜெலேட்டுகள் மற்றும் மிகவும் பழமையான விலங்குகளில், அதாவது பஞ்சுயிரி, குற்றிலை அல்லது கசையிழையினைச் சுற்றி ஒரு வடிகட்டி-உணவூட்டும் படையுடையது (நுண்உறிஞ்சுகளை கொண்டது, இவை ஆக்டினால் ஆனது). இது இவற்றின் பொதுவான மூதாதையரிடமிருந்து பரம்பரையாகப் பெறப்பட்டதாகக் கருதப்படுகிறது.
# 2022 பப்புவா நியூ கினி நிலநடுக்கம்

**2022 பப்புவா நியூ கினி நிலநடுக்கம்** (*2022 Papua New Guinea earthquake*) 2022 ஆம் ஆண்டு செப்டம்பர் மாதம் 11 ஆம் தேதியன்று உள்ளூர் நேரப்படி காலை 9:46 மணிக்கு பப்புவா நியூ கினியில் 7.6 அல்லது 7.7 ரிக்டர் அளவில் நிலநடுக்கம் ஏற்பட்டது. அமெரிக்க புவியியல் ஆய்வு மையம் உயிரிழப்பு மற்றும் சேதம் ஏற்பட்டிருக்கலாம் என தெரிவித்துள்ளது. சுனாமி எச்சரிக்கையும் விடுக்கப்பட்டது.
# 2022 பப்புவா நியூ கினி நிலநடுக்கம்

## நிலநடுக்கம்

இந்த நிலநடுக்கம் உந்தத்திறன் ஒப்பளவு அளவில் 7.6 ஆக இருந்தது. 90.0 கிலோமீட்டர் ஆழத்தில் நிகழ்ந்திருப்பதாக அமெரிக்க புவியியல் ஆய்வு மையம் கூறுகிறது. இதற்கிடையில், புவிவாய்ப்பு என்கிற அமைப்பு நிலநடுக்க அளவு 7.7 என்றும் 39 கிலோமீட்டர் ஆழத்தில் நிகழ்ந்தது என்றும் அளவிட்டுள்ளது. புவியின் இடை ஆழத்தில் மேற்கு வடமேற்கு-கிழக்கு தென்கிழக்கு மோதல் அல்லது வடக்கு-வடகிழக்கு தள மூழ்கல் அல்லது கிழக்கு-மேற்கு தாக்கம் மற்றும் தெற்கு தளம் அமிழ்தல் போன்ற காரணங்கள் ஒன்றின் விளைவாகும்.
# 2022 பப்புவா நியூ கினி நிலநடுக்கம்

## விளைவுகள்

நிலநடுக்கம் ஏற்பட்ட மையத்தைச் சுற்றியுள்ள 1000 கிலோமீட்டர் சுற்றளவில் பப்புவா நியூ கினியா மற்றும் இந்தோனேசியா கடற்கரை பகுதிகளில் சுனாமி அச்சுறுத்தல் செய்தியை பசிபிக் சுனாமி எச்சரிக்கை மையம் வெளியிட்டது. சுனாமி அச்சுறுத்தல் முடிந்துவிட்டதாக பிறகு இம்மையம் அறிவித்தது.  
சில உயிரிழப்புகள் மற்றும் சேதங்கள் ஏற்பட்டிருக்கலாம் என்று அமெரிக்க புவியியல் ஆய்வு மையம் சந்தேகிக்கிறது.
# புனா அரிவாள் மூக்கன்

**புனா அரிவாள் மூக்கன்** (*Puna ibis*)(*பிளேகாடிசு ரிக்வேயே*) என்பது *தெரெசுகியோர்னிதிடே* குடும்பத்தில் உள்ள ஒரு அரிவாள் மூக்கன் பறவைச் சிற்றினமாகும். இது அர்ஜென்டினா, பொலிவியா, சிலி, பெரு ஆகிய நாடுகளில் காணப்படுகிறது. இதன் இயற்கையான வாழ்விடங்கள் சதுப்புநிலங்களும் ஏரிகளும் ஆகும். மேலும் இதன் வாழிட வரம்பு புனா உட்பட அந்தீசு மலைத்தொடராகும். ஆனால் உள்நாட்டில் இது கடல் பகுதிகளிலும் காணப்படுகிறது. இது பொலிவியா நாட்டில் உள்ள ஊரு மக்களால் இறைச்சி மற்றும் முட்டைக்காக கொல்லைப்படுத்தப்பட்டு வளர்க்கப்படுகிறது .
# போயோடார்

**போயோடார்** (*Boeotarch*, , *Boiotarches* ) என்பது போயேட்ரியா கூட்டு இனக்குழுவின் தலைமை அதிகாரிகளின் பதவிப் பெயராகும். கிமு 379 இல் போயேட்டிய நகரங்களை எசுபார்த்தன் ஆதிக்கத்திலிருந்து கிளர்ச்சி செய்து விடுவித்த பிறகு இந்த பதவி நிறுவப்பட்டது. போயோடியா முழுவதிலும் உள்ள ஏழு தேர்தல் மாவட்டங்களில் இருந்து சனநாயக முறையில் தேர்ந்தெடுக்கப்பட்ட ஏழு போயோடார்கள் இருந்தனர். பிராந்தியத்தின் மிகப்பெரிய நகரமாக, தீப்சிலிருந்து பொதுவாக நான்கு போயோடார்கள் தேர்ந்தெடுக்கப்பட்டனர். மற்ற மூன்று பேர் வெளி மாவட்டங்களிலிருந்து தேர்ந்தெடுக்கப்பட்டனர்.  
கிமு 4 ஆம் நூற்றாண்டின் மத்தியில் (" தீப்சின் மேலாதிக்கம் ") கிரேக்கத்தில் தீப்சை மேலாதிக்க நிலைக்கு கொண்டு சென்ற எபமினோண்டாஸ், பெலோப்பிடாசு ஆகியோர் இந்த பதவியை வகித்த மிகவும் பிரபலமான நபர்களாவர்.
# பிரசன்ன வெங்கடாசலபதி கோயில், தல்லாகுளம்

**அருள்மிகு பிரசன்ன வெங்கடாசலபதி திருக்கோயில், தல்லாகுளம்**, இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தில் தல்லாகுளம் ஊரில் அமைந்துள்ளது. மதுரையை ஆண்ட மன்னர் திருமலை நாயக்கர் அவர்களால் சுமார் 600 ஆண்டுகளுக்கு முன்பு கட்டப்பட்டது. சித்திரைத் திருவிழாவின்போது அழகர் கோவிலிலிருந்து வரும் அழகர் தல்லாகுளம் பெருமாள் கோவிலிலிருந்து தங்க குதிரை வாகனத்தில் புறப்படுகிறார்.
# பிரசன்ன வெங்கடாசலபதி கோயில், தல்லாகுளம்

## அமைவிடம்

மதுரை மாநகரில் இதற்கு முன்பு மாதுளை மரங்கள் நிறைந்த தல்லாகுளம் பகுதியில் இது அமைந்துள்ளது. இக்கோயிலின் புவியியல் ஆள்கூறுகள்: 9.934169°N78.135950°E.
# பிரசன்ன வெங்கடாசலபதி கோயில், தல்லாகுளம்

## அருகிலுள்ள நகர, ஊர்கள்

மதுரை, கோரிப்பாளையம், செல்லூர், மாட்டுத்தாவணி, கே. கே. நகர், அண்ணா நகர், சிம்மக்கல், நெல்பேட்டை, செனாய் நகர், நரிமேடு, சின்னசொக்கிகுளம், பி. பி. குளம்.
# பிரசன்ன வெங்கடாசலபதி கோயில், தல்லாகுளம்

## தெற்கு நோக்கிய பெருமாள்

வைணவத் திருத்தலங்களில், பெரும்பாலும் மூலவர் (பெருமாள்) கிழக்கு நோக்கியே அருள் பாலித்து வீற்றிருப்பார். ஆனால், தல்லாகுளம் பிரசன்ன வெங்கடாசலபதி திருக்கோயிலில், மூலவர் ஸ்ரீநிவாசர் தெற்கு நோக்கி அருள்பாலிக்கிறார். மேலும், இக்கோயிலில் வீற்றிருக்கும் தாய்மார்கள் பூதேவி மற்றும் ஸ்ரீதேவி. அகோர ஆஞ்சநேயர் மற்றும் அவருக்கு எதிரில் சக்கரத்தாழ்வார் வீற்றிருக்கும் இக்கோயிலின் தீர்த்தம் கிணற்று நீர் என்பது குறிப்பிடத்தக்கதாகும்.
# பிரசன்ன வெங்கடாசலபதி கோயில், தல்லாகுளம்

## கோயில் வரலாறு

திருப்பதி வெங்கடாசலபதியின் தீவிர பக்தரான மதுரையை ஆண்ட மன்னர் திருமலை நாயக்கர், தன் ஆட்சிக் காலத்தில், திருப்பதி கோயிலில் தினமும் காலை பூஜை முடிந்த பிறகு காலை உணவு உட்கொள்ளும் வழக்கத்தைக் கொண்டிருந்தார். காலையில் திருப்பதியின் பூஜை நேரத்தை அறியும் பொருட்டு, திருப்பதியிலிருந்து மதுரை வரையில் 'மணிகட்டி மண்டபங்கள்' அமைத்து, திருப்பதி வெங்கடாசலபதி திருக்கோயிலில் பூஜை ஆரம்பித்த உடன் அங்குள்ள முதல் மணிகட்டி மண்டபத்தில் ஆரம்பித்து, மதுரை வரை வரிசையாக மணிகள் ஒலிக்கும். இறுதியில் மதுரையில் மணி ஒலித்த பிறகே காலை உணவு உண்பார். ஒருநாள் மணி ஒலி வராது போகவே, மணிகட்டி மண்டபம் நோக்கி அவர் வர, ஓர் இடத்தில் சுயம்புவாக ஆஞ்சநேயர் சிலை ஒன்று தென்பட, அவ்விடத்திலேயே வெங்கடாசலபதியும் அவருக்கு பிரசன்னம் (தோற்றம்) கொடுத்து அருள்புரியவே, அவ்விடத்திலேயே 'பிரசன்ன வெங்கடாசலபதி திருக்கோயில்' கட்டி, பூஜைகள் செய்து கொண்டாட ஆரம்பித்தார். அதுவே, இப்போது உள்ள தல்லாகுளம் பிரசன்ன வெங்கடாசலபதி திருக்கோயில் ஆகும்.
# பிரசன்ன வெங்கடாசலபதி கோயில், தல்லாகுளம்

## கோயில் திருவிழாக்கள்

இத்திருக்கோயிலில், வைகுண்ட ஏகாதசி, சித்திரை (பவுர்ணமி)த் திருவிழா, புரட்டாசித் திருவிழா (பிரமோத்சவம்), தமிழ்ப் புத்தாண்டு, தைப் பொங்கல் ஆகியவை முக்கியத் திருவிழாக்களாகக் கொண்டாடப்படுகின்றன.
# பிரசன்ன வெங்கடாசலபதி கோயில், தல்லாகுளம்

## கோயில் நேரங்கள்

இக்கோயிலின் நுழைவாயில் நடை, அதிகாலை ஐந்து மணிக்குத் திறக்கப்பட்டு முற்பகல் பதினொன்றரை மணி வரை திறந்திருக்கும். பின் மாலை நான்கரை மணிக்குத் திறக்கப்பட்டு, இரவு எட்டரை மணிக்கு மூடப்படும்.
# அரசு புறநகர் மருத்துவமனை, பெரியார் நகர்

**அரசு புறநகர் மருத்துவமனை, பெரியார் நகர்**, இந்தியா தீபகற்பத்தின், தமிழ்நாடு மாநிலத்தில், சென்னை மாவட்டத்தில், பெரம்பூர் நகரின் பெரியார் நகர் பகுதியில் அமைந்துள்ளது. 1986-ஆம் ஆண்டு தமிழகத்தின் அன்றைய முதல்வர் புரட்சித் தலைவர் டாக்டர். எம். ஜி. ஆர். அவர்களால் ஆரம்பிக்கப்பட்டது. பின்னர் படிப்படியாக தரம் உயர்த்தப்பட்டு, இன்றைய நிலையில், 300 ஆக்சிஜன் படுக்கை வசதிகள் கொண்டதாக உள்ளது. 2017-ஆம் ஆண்டு கணக்கெடுப்பின்படி, தினமும் சுமார் 1300 வெளிநோயாளிகள் மற்றும் 85 உள்நோயாளிகள், இம்மருத்துவமனையால் பயன் பெற்றனர். 2015-ஆம் ஆண்டு ஏப்ரல் மாதம் 22-ஆம் தேதி முதல் இராஜீவ் காந்தி அரசு மருத்துவமனையின் கட்டுப்பாட்டில் இயங்கி வருகிறது.
# அரசு புறநகர் மருத்துவமனை, பெரியார் நகர்

## அமைவிடம்

சென்னையின் பெரம்பூர் நகரின் பெரியார் நகர் பகுதியில், கார்த்திகேயன் சாலையில், தரம் உயர்த்தப்பட்ட அரசு புறநகர் மருத்துவமனை காட்சியளிக்கிறது. இதன் புவியியல் ஆள்கூறுகள் 13°06'55.6"N 80°13'24.4"E ஆகும்.
# அரசு புறநகர் மருத்துவமனை, பெரியார் நகர்

## பயன்பெறும் ஊர்கள்

இம்மருத்துவமனை மூலம் கொளத்தூர், பெரியார் நகர், அகரம், ஜவஹர் நகர், செம்பியம், பெரவள்ளூர், திரு. வி. க. நகர், பெரம்பூர், ஜி. கே. எம். காலனி, பொன்னியம்மன்மேடு, பூம்புகார் நகர் மற்றும் வில்லிவாக்கம் ஊரிலுள்ள மக்கள் மிகவும் பயனடைகின்றனர்.
# அரசு புறநகர் மருத்துவமனை, பெரியார் நகர்

## தரம் உயர்வு

இம்மருத்துவமனை, தொற்று நோய்களுக்கான சிறப்பு மருத்துவமனையாக, தரம் உயர்த்தப்பட்டுள்ளது. சமீபத்தில், 4 அறுவை சிகிச்சை அரங்கங்கள் 2.75 கோடி ரூபாய் செலவிலும், ஆக்சிஜன் உற்பத்திக் கலன் 1.28 கோடி ரூபாய் செலவிலும், ஆய்வகம் ஒன்று 1 கோடி ரூபாய் செலவிலும் அமைக்கப்பட்டுள்ளன. நவீன நுண்கதிர் வீச்சகம், குளிர்சாதன அறுவை சிகிச்சை அரங்குகள், சி. டி. ஸ்கேன் வசதி, சுத்திகரிக்கப்பட்ட குடிநீர் வசதிகள், உயர் ரக கருவிகள் கொண்ட நவீன ஆய்வகங்கள், சிறப்பு புறநோயாளிகள் பிரிவு, வென்டிலேட்டர் வசதிகள், உயர் ரக மருத்துவ உபகரணங்கள், முழு அளவிலான விபத்து மற்றும் அவசர காலப் பிரிவு, ஜெனரேட்டர் வசதிகள், உயரழுத்த டிரான்ஸ்பார்மர் வசதி, நோயாளிகளின் உடனிருப்போர் அறிந்து கொள்ள நவீன டிஜிட்டல் பலகைகள், கண்காணிப்பு கேமராக்கள், இரத்த சேமிப்பு வசதிகளுடன் கூடிய சிறப்பு மகப்பேறு பிரிவு, நவீன தொற்று நோய்களை எதிர்கொள்ளும் வகையில் அதிகமான படுக்கை வசதிகள் கொண்ட சிறப்பு வார்டுகள், குளிர்சாதன வசதிகள் கொண்ட சிறப்பு வார்டுகள் என மிகவும் தரம் உயர்த்தப்பட்டு நோயாளிகள் பலனடையும் வண்ணம் உள்ளது.
# விக்கிப்பீடியா:முதற்பக்கக் கட்டுரைகள்/செப்டம்பர் 11, 2022

**மங்கோலியப் பேரரசு** என்பது வரலாற்றின் மிகப்பெரிய ஒன்றிணைந்த நிலப் பேரரசு ஆகும். இது 13 மற்றும் 14 ஆம் நூற்றாண்டுகளில் மங்கோலியத் தாயகத்தில் பல்வேறு நாடோடிப் பழங்குடியினங்கள் செங்கிஸ் கானின் தலைமைத்துவத்தின் கீழ் ஒன்றிணைக்கப்பட்டதிலிருந்து மங்கோலியப் பேரரசு தோன்றியது. இதன் அதிகபட்ச பரப்பளவின்போது யப்பான் கடல் முதல் கிழக்கு ஐரோப்பாவின் பகுதிகள் வரையிலும், வடக்கே ஆர்க்டிக் பகுதிகள் வரையிலும், கிழக்கு மற்றும் தெற்கே இந்தியத் துணைக்கண்டம், இந்தோசீனா மற்றும் ஈரானியப் பீடபூமி வரையிலும், மேற்கே லெவண்ட் மற்றும் கார்பேத்திய மலைகள் வரையிலும் விரிவடைந்திருந்தது. **மேலும்...**
---  
**மகாபாரதத்தில் கிருட்டிணன்** என்பது பண்டைய பரத கண்டத்தின் இதிகாசமான மகாபாரதத்தில், கிருட்டிணரின் அரசியல் தந்திரங்கள், பகவத் கீதை உபதேசம் மற்றும் குருச்சேத்திரப் போரில் பாண்டவர்களுக்கு ஆற்றிய உதவிகள் பற்றியதாகும். மதுராவை தலைநகராக் கொண்ட சூரசேன நாட்டின் கொடுங்கோல் மன்னரும், சொந்த தாய்மாமனுமாகிய கம்சனை கொன்று, தன் தாய்வழி தாத்தாவும், யது குல மன்னருமான உக்கிரசேனரை மீண்டும் மதுராவின் அரியணையில் அமர்த்தியது முதல் இவரின் பங்கு முக்கியத்துவம் ஆரம்பமாகின்றது. **மேலும்...**
# உலகளந்த பெருமாள் கோயில்

**சிங்காநல்லூர் அருள்மிகு உலகளந்த பெருமாள் திருக்கோயில்** அல்லது அருள்மிகு உலகளந்த பெருமாள் திருக்கோயில் இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்தில் சிங்காநல்லூர் ஊரில் அமைந்துள்ளது. கோயம்புத்தூரில் காணத்தக்க வழிபாட்டுத் தலங்களில் இக்கோயிலும் ஒன்று. கோவையில் அமைந்துள்ள ஒரே (வைணவ) திவ்யதேசம் இத்திருக்கோயில். 'ஸ்ரீ த்ரி விக்கிரமநாராயண சுவாமி திருக்கோயில்' என்று மற்றொரு பெயரிலும் அழைக்கப்படுகிறது. 180 ஆண்டுகளுக்கு பழமையான கோயில் இது. கரிகால் சோழன் மன்னரால் கட்டப்பட்டது. போர் சம்பந்தமாக கரூர் வந்த கரிகால் சோழ மன்னன், கோயம்புத்தூருக்கு வெள்ளலூர் வந்த போது, அருகிலுள்ள சிங்காநல்லூர் ஊரிலுள்ள மக்களின் நலன் கருதி, சிங்காநல்லூர் பகுதியை அவர்களுக்குச் சாசனம் செய்து விட்டு, இக்கோயிலையும் நிர்மாணித்ததாகக் கூறப்படுகிறது. அது சம்பந்தமான குறிப்புகள் மூலவர் விக்கிரகத்தில் பொறிக்கப்பட்டுள்ளது என்றும் கூறப்படுகிறது. மூலவர் உலகளந்த பெருமாள் பஞ்சலோகத்தால் உருவாக்கப்பட்டு வடக்கு நோக்கிப் பிரதிஷ்டை செய்யப்பட்டுள்ளது மிகச் சிறப்பானது. மேலும், உற்சவர் உலகளந்த பெருமாள் பஞ்சலோகத்தால் (ஐம்பொன்னால்) உருவாக்கப்பட்டுள்ளதும் குறிப்பிடத்தக்கது. மேலும், உற்சவர் தாயார்கள் ஸ்ரீ தேவி, பூதேவி உடனமைகின்றனர்.
# உலகளந்த பெருமாள் கோயில்

## மூலவர் சிறப்பு

மூலவர் உலகளந்த பெருமாள், வலது காலை தரையில் ஊன்றி, இடது காலை விண்ணை நோக்கி அருள்பாலிக்கிறார். எட்டு கைகளுடன் காட்சியளிக்கும் மூலவர், இரு கைகள் அபய முத்திரைகளுடனும், மற்ற ஆறு கைகள் ஒவ்வொன்றும் முறையே சக்கரம், கதை, அம்பராத்தூணி, வில், கேடயம், பிரயோகச் சக்கரம் ஆகியவை கொண்டு அபயம் அளிக்கும் வகையிலும் தோற்றமளிக்கிறார்.
# உலகளந்த பெருமாள் கோயில்

## கோயில் வரலாறு

பூமியில் மன்னர் மகாபலிச் சக்கரவர்த்தி ஆணவம் கொண்டு, யாகம் வளர்த்து தானம் செய்த போது, அவரது ஆணவத்தை அகற்ற, வாமனர் (இளங்கலை பிராமணர்) அவதாரம் தரித்த மகாவிஷ்ணு, அவரிடம் தானமாக உலகில் மூன்று அடிகள் கேட்க, தன்னிடம் தானம் கேட்க வந்திருப்பவர் மகாவிஷ்ணு என்பதை அறியாத மகாபலிச் சக்கரவர்த்தி, தானமாக மூன்று அடிகளை அளந்து எடுத்துக் கொள்ளுமாறு பணிக்க, அவ்வாறே மகாவிஷ்ணு விஸ்வரூப தரிசனம் கொண்டு, முதல் படிநிலை கொண்டு பூவுலகம் முழுமையும், இரண்டாம் படிநிலை கொண்டு விண்ணுலகம் முழுமையும் ஆட்கொண்டு, மூன்றாவது படிநிலைக்கான இடத்தை மகாபலியிடம் வினவ, தன் தவறை அப்போதுதான் உணர்ந்த மகாபலி, மகாவிஷ்ணுவிடம் தன் தலைமேல் மூன்றாவது அடியை வைக்கப் பணித்து, அதனால் பாதாளம் நோக்கி வீழ்ந்தார் என்பது புராணம். மண்ணுக்கும் விண்ணுக்கும் கால்களை நோக்கிய கோலத்தில் உலகளந்த பெருமாள் ஆகவும், மகாபலிச் சக்கரவர்த்திக்கு விஸ்வரூப தரிசனம் கொடுத்து மூவுலகம் ஆட்சி புரியும் த்ரி விக்கிரமநாராயண சுவாமி ஆகவும் அருள்பாலிக்கும் இடமே சிங்காநல்லூர் பகுதியில் அமைந்துள்ள இத்திருத்தலம்.
# உலகளந்த பெருமாள் கோயில்

## கோயில் திருவிழாக்கள்

இக்கோயிலில், ஸ்ரீ வாமன ஜெயந்தி, (திரு) ஓணம் பண்டிகை, மார்கழி உற்சவம், வைகுண்ட ஏகாதசி, ஸ்ரீராம நவமி, நவராத்திரி திருவிழா, புரட்டாசி மாத சனிக்கிழமைகள் சிறப்புப் பூஜைகள் ஆகியவை முக்கியத் திருவிழாக்களாகக் கொண்டாடப்படுகின்றன.
# உலகளந்த பெருமாள் கோயில்

## முக்கிய சன்னதிகள்

மகாலட்சுமி, இராமானுஜர், பெரியாழ்வார், திருமங்கையாழ்வார், நம்மாழ்வார், சக்கரத்தாழ்வார், ஆண்டாள் மற்றும் பிரசன்ன விநாயகர் சன்னதிகள் குறிப்பிடத்தக்கவை. இவற்றில், பிரசன்ன விநாயகர் சன்னதி மட்டும் கிழக்குத் திசை நோக்கியும், மற்ற சன்னதிகள் அனைத்தும் வடக்குத் திசை நோக்கியும் அமைந்துள்ளன என்பது இன்னுமொரு சிறப்பு.
# உலகளந்த பெருமாள் கோயில்

## நுழைவாயில்

இராஜகோபுரம் கம்பீரமாக் காட்சி தருவதுடன், மிகப் பெரிய அளவிலான சக்கரத்தாழ்வார் மற்றும் ஆஞ்சநேயர் இருவரும் வாயிற்காப்போர்களாகக் காட்சி தருகின்றனர்.
# உலகளந்த பெருமாள் கோயில்

## அமைவிடம்

இக்கோயில், தமிழ்நாட்டின் கோயம்புத்தூர் மாவட்டத்தில் சிங்காநல்லூர் நகரில், அங்கிருந்து வெள்ளலூர் நகருக்குச் செல்லும் வழியில், சுமார் அரை கி.மீ. தூரத்தில் அக்ரஹாரம் பகுதியில் அமைந்துள்ளது. இதன் புவியியல் ஆள்கூறுகள்: 10.996839°N 77.030460°E (10°59'48.6"N 77°01'49.7"E). கடல் மட்டத்திலிருந்து சுமார் 414 மீட்டர் உயரத்தில் அமைந்துள்ளது. இக்கோயில், தமிழ்நாடு அரசு இந்து சமய அறநிலையத் துறை கட்டுப்பாட்டின் கீழ் திருக்கோயில் எண் [TM010002] கொண்டு பராமரிக்கப்பட்டு வருகிறது.
# உலகளந்த பெருமாள் கோயில்

## அருகிலுள்ள நகர, ஊர்கள்

சிங்காநல்லூர், கோயம்புத்தூர், வெள்ளலூர், ஒண்டிப்புதூர், இராமநாதபுரம், இருகூர், பாப்பநாயக்கன் பாளையம், பீளமேடு.
# உலகளந்த பெருமாள் கோயில்

## சாலைப் போக்குவரத்து

கோவை - திருச்சி நெடுஞ்சாலை, வெள்ளலூர் சாலை, பெருமாள் கோயில் தெரு ஆகியவை அருகிலுள்ள முக்கிய சாலைகள்.
# உலகளந்த பெருமாள் கோயில்

## தொடருந்து போக்குவரத்து

கோயம்புத்தூர் சந்திப்பு தொடருந்து நிலையம் சுமார் 4 கி.மீ. தொலைவில் உள்ளது.
# உலகளந்த பெருமாள் கோயில்

## விமானப் போக்குவரத்து

அருகிலுள்ள விமான நிலையம் கோயம்புத்தூர் பன்னாட்டு வானூர்தி நிலையம் இங்கிருந்து சுமார் 6 கி.மீ. தூரத்தில் சூலூர் நகரில் அமைந்துள்ளது.
# வேணுகோபால சுவாமி கோயில், கணபதி

**அருள்மிகு வேணுகோபால சுவாமி திருக்கோயில், கணபதி** அல்லது வேணுகோபால சுவாமி திருக்கோயில், கணபதி இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்தில் கணபதி ஊரில் அமைந்துள்ளது. சுமார் 1000 ஆண்டுகளுக்கு முன் இக்கோயிலின் முன் பகுதியில் அமைந்துள்ள கோட்டை கணபதி (விநாயகர்) சன்னதியை வைத்தே இவ்வூர் 'கணபதி' என்று அழைக்கப்பட்டு வருவதாக வரலாறு.
# வேணுகோபால சுவாமி கோயில், கணபதி

## கோயில் வரலாறு

சுமார் ஆயிரம் ஆண்டுகளுக்கு முன், மைசூரை ஆண்ட யாதவ வம்சத்தைச் சேர்ந்த மகாராஜா, இவ்வூர் மக்களுக்கு சாசனம் செய்து கொடுத்து, இக்கோயிலையும் உருவாக்கியதாகக் கூறப்படுகிறது. மாதையா உடையார் வம்சத்தைச் சேர்ந்த அரசர் இக்கோயிலை புனருத்தாரணம் செய்ததாகக் கல்வெட்டுகளில் காணப்படுவதாக வரலாறு.
# வேணுகோபால சுவாமி கோயில், கணபதி

## கோயில் திருவிழாக்கள்

இக்கோயிலில், பிரதி மாதம் பவுர்ணமி சத்யநாராயண பூஜை, பிரதி மாதம் திருவோணம் நட்சத்திரத்தில் சிறப்புப் பூஜைகள், மார்கழி உற்சவம், வைகுண்ட ஏகாதசி, ஸ்ரீராம நவமி, நவராத்திரி திருவிழா, புரட்டாசி மாத சனிக்கிழமைகள் சிறப்புப் பூஜைகள், ஆடி வெள்ளி வரலட்சுமி நோன்பு (மகாலட்சுமி தாயாருக்கு பூஜை), ஆடிப் பூரம், உரியடி விழா, மூல நட்சத்திரம் அன்று ஆஞ்சநேயருக்கு அபிஷேகம், சித்திரை நட்சத்திரத்தில் சக்கரத்தாழ்வார் சிறப்புப் பூஜைகள் ஆகியவை முக்கியத் திருவிழாக்களாகக் கொண்டாடப்படுகின்றன.
# வேணுகோபால சுவாமி கோயில், கணபதி

## முக்கிய சன்னதிகள்

செங்கமலவள்ளி (மகாலட்சுமி) தாயார் சன்னதி, ஆண்டாள் சன்னதி, அனுமன் சன்னதி, மூல கருடன் சன்னதி, ஆழ்வார்கள் சன்னதி, நவக்கிரக சன்னதி, விநாயகர் சன்னதி ஆகிய முக்கிய சன்னதிகள் உள்ளன.
# வேணுகோபால சுவாமி கோயில், கணபதி

## அமைவிடம்

இக்கோயில், தமிழ்நாட்டின் கோயம்புத்தூர் மாவட்டத்தில் 'கணபதி' என்ற பெயர் கொண்ட ஊரின், பேருந்து நிறுத்தத்திலிருந்து சங்கனூர் நகருக்குச் செல்லும் வழியில், சில மீட்டர்கள் தூரத்தில அமைந்துள்ளது. இதன் புவியியல் ஆள்கூறுகள்: 11°02'10.2"N 76°58'34.4"E (11.036159°N 76.976232°E). கடல் மட்டத்திலிருந்து சுமார் 444 மீட்டர்கள் உயரத்தில் அமைந்துள்ளது, இக்கோயில்.
# வேணுகோபால சுவாமி கோயில், கணபதி

## பயன்பெறும் நகர, ஊர்கள்

கோயம்புத்தூர், கணபதி, சங்கனூர், மணியகாரம்பாளையம், நல்லாம்பாளையம், கவுண்டம்பாளையம், சரவணம்பட்டி, துடியலூர், இரத்தினபுரி, ஆவாரம்பாளையம் ஆகிய ஊர்களிலுள்ள மக்கள் இக்கோயிலுக்கு வந்து தரிசனம் செய்து செல்கின்றனர்.
# வேணுகோபால சுவாமி கோயில், கணபதி

## சாலைப் போக்குவரத்து

சத்தி சாலை, சங்கனூர் சாலை முதலிய சாலைகள் இக்கோயிலை கோயம்புத்தூர் நகருடன் இணைக்கின்றன.
# வேணுகோபால சுவாமி கோயில், கணபதி

## சாலைப் போக்குவரத்து

### தொடருந்து போக்குவரத்து

கோயம்புத்தூர் சந்திப்பு தொடருந்து நிலையம் சுமார் 4 கி.மீ. தொலைவில் உள்ளது.
# வேணுகோபால சுவாமி கோயில், கணபதி

## சாலைப் போக்குவரத்து

### விமானப் போக்குவரத்து

அருகிலுள்ள விமான நிலையம் கோயம்புத்தூர் பன்னாட்டு வானூர்தி நிலையம் சுமார் 12 கி.மீ. தொலைவில் உள்ளது.
# அருள்மிகு கபாலீஸ்வரர் கலை அறிவியல் கல்லூரி

**அருள்மிகு கபாலீஸ்வரர் கலை அறிவியல் கல்லூரி** என்பது, இந்தியா தீபகற்பத்தின் தமிழ்நாடு மாநிலத்தில் சென்னை, கொளத்தூர் நகரில் அமைந்துள்ள ஒரு 'கலை மற்றும் அறிவியல் கல்லூரி' ஆகும். சமீபத்தில், தமிழ்நாடு இந்து சமய அறநிலையத் துறை சார்பில், தொடங்கப்பட்டுள்ள பத்து கலை மற்றும் அறிவியல் கல்லூரிகளில் இதுவும் ஒன்று. 2021 ஆம் ஆண்டு மட்டும் (இக்கல்லூரி ஆரம்பிக்கப்பட்ட ஆண்டு) இக்கல்லூரியில் சேர்ந்த மாணவ, மாணவிகளுக்கு அவர்களுக்கான கல்விக் கட்டணம் மற்றும் அவர்களுக்குக் கல்வி உபகரணங்கள் இலவசம். இக்கல்லூரி, மயிலாப்பூர் கபாலீஸ்வரர் கோயில் நிர்வாகத்தின் கீழ் இயங்குகிறது.
# அருள்மிகு கபாலீஸ்வரர் கலை அறிவியல் கல்லூரி

## அமைவிடம்

இக்கல்லூரி, சென்னையின் கொளத்தூர் நகரில் பெரம்பூர் செங்குன்றம் சாலையில் அமைந்துள்ள எவர்வின் பள்ளி வளாகத்தில் தற்காலிகமாக ஆரம்பிக்கப்பட்டுள்ளது. நிரந்தரமாக, அதே பகுதியைச் சார்ந்த சோமநாத சுவாமி கோயிலுக்குச் சொந்தமான சுமார் 5 ஏக்கர் நிலப்பரப்பில் கட்டடங்கள் கட்டப்பட்டு மாற்றப்படும் என்று அறிவிக்கப்பட்டுள்ளது.
இக்கல்லூரியின் புவியியல் ஆள்கூறுகள்: 13.125580°N 80.220235°E.